
Ministru kabineta rīkojums Nr. 665
Rīgā 2022. gada 28. septembrī (prot. Nr. 49 33. §)
Par nacionālo interešu objekta statusa noteikšanu sabiedrības ar ierobežotu atbildību "Rīgas Austrumu klīniskā universitātes slimnīca" teritorijai un objektiem
Saskaņā ar Teritorijas attīstības plānošanas likuma 7. panta pirmās daļas 11. punktu un 17. panta pirmo un otro daļu:
· 1. Noteikt nacionālo interešu objekta statusu sabiedrības ar ierobežotu atbildību "Rīgas Austrumu klīniskā universitātes slimnīca" teritorijai un objektiem šādu nekustamo īpašumu robežās:
· 1.1. Hipokrāta ielā 2, Rīgā (nekustamā īpašuma kadastra numurs 0100 122 2078);
· 1.2. bez adreses, Rīgā (nekustamā īpašuma kadastra numurs 0100 122 2079);
· 1.3. Hipokrāta ielā 4, Rīgā (nekustamā īpašuma kadastra numurs 0100 122 2117);
· 1.4. Lielvārdes ielā 68, Rīgā (nekustamā īpašuma kadastra numurs 0100 092 0409).
· 2. Nacionālo interešu objekta teritorijā nodrošināt ārstniecības iestādes darbību un sniegt ambulatoros un stacionāros veselības aprūpes pakalpojumus, kā arī veikt citas, tai skaitā izglītības un zinātnes, darbības.

